《次韵和中伏坐夜》
宋代·黄庶

万兵昏雨过，暑斗插云倾。
老佞溪蛙静，真交海月生。
游氛褰幕帟，远籁起茎英。
清洗尘埃虑，幽通造化情。
酸咸时味薄，寂寞古途亨。
去象筌真意，无形写天声。
诗疑窥杜子，文欲造盘庚。
身在清风国，神游白玉城。
希死乘浩气，沆瀣饮元精。
坐久忘昏寐，回头有启明。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。